3. számú melléklet

Nemzeti felsőoktatási ösztöndíj III. nem szakmai, közéleti, sport és egyéb tevékenység pontrendszere

(Összeállította a HÖK)

Maximum 50 pont kerülhet kiosztásra. Minden közéleti tevékenységről igazolást kérünk, ennek hiányában nem áll módunkban pontot adni. Prioritás, hogy a végzett közéleti tevékenység elsősorban a Természettudományi Kar hallgatóit szolgálja, illetve a karitatív szervezetekben végzett önkéntességet is értékeljük. Sport- és egyéb jellegű (szervezés, előadás) tevékenységet is van lehetőségünk elbírálni megfelelő igazolás mellett.

**Jellemző közéleti tevékenységek**

* az ELTE TTK HÖK-ben vagy másik hallgatói közéleti szervezetben (Mafihe, Ebihal, Földrajzos Klub, Környezettudományi Klub, kollégiumi diákbizottság, stb.) végzett munka maximum 35 pont
* tisztségviselő 5-25 pont
	+ egy szervezeten belül a legmagasabb pontot érő tisztségért adható csupán pont, legfeljebb egy választási ciklus figyelembevételével
* képviselő, küldöttgyűlési póttag (maximum 2 választási ciklus)

2 pont/ciklus

* mentor/külügyi mentor (maximum 2 mentorság) 2 pont/mentorság
* delegált (tisztségen túlmutató, legfeljebb 2 választási ciklus)

2-5 pont

* korrepetálás (Maszat, KéKo, Fóka, RuBiSCo, Gekko) maximum 5 pont
	+ a korrepetálás során megtartott alkalmak számának, illetve a koordinátori tevékenység figyelembevételével
* egyetem népszerűsítés (Nyílt Nap, Educatio Kiállítás, ELTEfeszt)

maximum 5 pont, 1 pont/alkalom

* egyéb közéleti tevékenység

maximum 5 pont, 1 pont/tevékenység

* + mesterszakos felvételi bizottsági delegált, gólyatábor (fő)szervező, önkéntes tevékenységek, stb.

**Sporttevékenység (maximum 10 pont)**

* Egyéni sportág
	+ Nemzetközi szintű versenyen vagy bajnokságon elért helyezés 10 pont
	+ Országos szintű versenyen vagy bajnokságon elért dobogós helyezés

8 pont

* + Egyetemi, regionális, illetve megyei szintű versenyen vagy bajnokságon elért dobogós helyezés 2 pont
* Csapatsportág
	+ Nemzetközi szintű versenyen vagy bajnokságon elért helyezés 10 pont
	+ Országos szintű versenyen vagy bajnokságon elért dobogós helyezés

6 pont

* + Egyetemi, regionális, illetve megyei szintű versenyen vagy bajnokságon elért dobogós helyezés 1 pont

A bíráló bizottság fenntartja azt a jogát, hogy mindazon hallgatók esetében, akik helyzetét e szabályzat nem határozza meg pontosan, egyedi elbírálás alapján pontozzon.

Amennyiben egy pályázó hallgató korábban már elnyerte a Köztársasági ösztöndíjat, akkor csak a legutóbbi elnyert pályázat óta nyújtott közéleti tevékenysége értékelhető.

 Pont csak a megfelelően igazolt teljesítésre adható. Megfelelő igazolásnak tekinthető a közéleti tevékenységet felügyelő szervezet elnöke által kiállított hivatalos dokumentum, illetve az elnök pályázása esetén a szervezet titkára által kiállított igazolás. Sporttevékenység esetében megfelelő igazolásnak tekinthető a hivatalos oklevél fénymásolata, vagy az egyesület elnöke által kiállított hivatalos dokumentum.

Az ELTE TTK HÖK-ben végzett tevékenységeken túlmenően a korrepetálásokról (annak koordinátora mellett), az említett népszerűsítő rendezvényeken való részvételről, a mesterszakos felvételi bizottsági delegáltságról igazolást a TTK HÖK elnöke állít ki a hallgatók részére, amennyiben a kérést eljuttatják számára elektronikusan az elnok@ttkhok.elte.hu címre. A levélnek tartalmaznia kell az igazolni kívánt tevékenyégen túlmenően a hallgató Neptun-azonosítóját, illetve tárgyként „közéleti igazolás” szerepeljen.